tiesňových liniek hasičov. Tresty a sankcie považuje vedenie hasičov pre technickú náročnosť dokazovania v praxi za neschodné a neúčinné.
POPRAD. Móda zneužívania a robenia si srandy z hasičov sa vo väčšej miere rozšírila v podtatranskom regióne. Na popradskej hasičskej stanici niekedy denne zaznamenajú 60 až 80 takýchto volaní neraz s veľmi vulgárnym obsahom. Hasiči tvrdia, že ide zväčšao zábavky mladistvých výrastkov z osád, ktorí im sťažujú dennú prácu a teoreticky môžu ohroziť rýchlosť zásahu.
Pokuta 10-krát menšia
Neúmerne vynaloženej námahe
Bez ohľadu na existenciu postihov aj v hasičskom zákone Bučeková hovorí, že cesta sankcií alebo technických opatrení operátorov i tak riešeniu problému v praxi nepomôže. "Legislatívnymi zmenami, zvýšením pokuty alebo podobnými krokmi by sme veľa nedosiahli, pretože najväčším problémom je dokazovanie spáchania priestupku," hovorí Bučeková. Dôvodom sú neprajné okolnosti ako volanie z telefónnych automatov, ukradnutých mobilov, či mladistvý vek páchateľov pod 14 rokov. "Samotný proces dokazovania je veľmi náročný. Ak by sme išli touto cestou, výsledky by neboli adekvátne vynaloženej námahe a mohli by sme dosiahnuť takisto opačný efekt," myslí si Bučeková.
Trpezlivá prevencia
Podľa nej na problém je potrebné ísť z iného konca. "Jediná cesta zníženia počtu zneužitia našich tiesňových liniek je v preventívno-výchovnom pôsobení na občanov, predovšetkým na deti a poukazovanie na nebezpečenstvá ohrozenia životov ľudí kvôli takýmto nespratníkom," hovorí Bučeková. Tá dodala, že výchovné programy začali hasiči v minulom období robiť najmä v Prešovskom kraji. V ňom sú početne zastúpené osady, z kadiaľ podľa hasičov z dispečingov prichádza väčšina zneužívajúcich telefonátov.
Z celkového minuloročného počtu 33 535 výjazdov bolo na Slovensku 1220 planých poplachov. "Hasiči všetky volania na tiesňovú linku nahrávajú. Pri planých poplachoch sa potom príslušné nahrávky vyhodnocujú," doplnila Bučeková. Nie všetky plané poplachy má však na svedomí zlý ľudský úmysel. Časť z nich je vyvolaná omylmi elektrickej požiarnej signalizácie.